พิกัด : จุดพักรถมอเตอร์เวย์ขาเข้ากรุงเทพ ก่อนถึงปั๊ม ปตท. 

ร้านเย็นตาโฟ อ. มัลลิการ์ ชื่อดังมาเปิดในย่านพักรถจอแจเป็นอีกร้านให้เหล่านักเดินทางเลือกฝากท้องกัน

เมนูอาหารเดิมจะเป็นแผ่นพับสีเขียวจดรายการ แต่ตอนนี้มีสมุดเมนูแล้ว ทั้งเมนูคาวและหวาน แต่...ไม่มีบอกราคา มีเพียงข้อความเล็กๆว่า ให้ดูราคาในแผ่นพับแทน (กำ ทำเมนูเล่มใหญ่มาก แต่ไม่บอกราคา)

สั่งเย็นตาโฟทรงเครื่อง และต้มยำทรงเครื่องมาทาน เมนูตัวชูโรงของร้าน จุดเด่นเลย คือ เส้นใหญ่เท่านั้น ลูกค้าสั่งเส้นแบบอื่นไม่ได้ ตามสูตรของ อ.มัลลิการ์มาแล้ว ให้เครื่องเยอะ แน่น ชามใหญ่ รสชาดจัดจ้าน

สั่งหนังปลาทอดกรอบมาทานเพิ่ม ชิ้นใหญ่ กรอบ อร่อยดี ทานแกล้มกับก๊วยเตี๋ยวได้เลย

แอบสังเกตสติ้กเกอร์ร้านว่าใช้น้ำหมักชีวภาพ คือ ใช้ในการทำความสะอาดอุปกรณ์ วัตถุดิบต่างๆจากน้ำหมัก ปราศจากสารเคมี 

โดยรวมๆโอเคเลย แต่เห็นเมนูอาหารจานเดียวหลายๆรายการ เริ่มต้น 160-180  บาท แอบตกใจราคาอยู่พอสมควร จะทานเมนูไหน เหลือบมองราคาไว้หน่อย จะได้ไม่ตกใจตอนเช็คบิลนะคะ